stanford-oval/wikipedia huggingface dataset:
סולוי

.
| --- | --- |

 מידות
 גובה מעל פני הים:  57 מ' 
 היסטוריה
 נבנה:  המאה ה־11 לפנה״ס 
 מיקום
 מדינה:  קפריסין 
 קואורדינטות:  35°08′25″N 32°48′45″E﻿ / ﻿35.1404°N 32.8126°E﻿ / 35.1404; 32.8126
  (למפת קפריסין מוגדלת) ניקוסיה לימסול לרנקה לפקושה פמגוסטה פאפוס קירניה הים התיכוןסולוי(למפת קפריסין רגילה) ניקוסיה לימסול לרנקה לפקושה פמגוסטה פאפוס קירניה הים התיכוןסולוי
 
רצפת פסיפס בסולוי, מעוטרת בציור של ברבור
סולוי (ביוונית: Σόλοι, ידועה גם כסולי) היא עיר עתיקה בקפריסין, הממוקמת לחוף מפרץ מוֹרפֿוּ (Morphou).
השרידים הארכאולוגיים המצויים בעיר כיום הם בעיקר מתקופת רומא העתיקה, בייחוד רצפות פסיפס מבזיליקת העיר, עם איורי ציפורים, בעלי חיים שונים וצורות גאומטריות. יש גם אמפיתיאטרון בעיר, אך בעקבות שחזורים רבים איבד את צביונו המקורי.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
במאה ה־8 לפנה"ס הייתה קפריסין כולה נתונה תחת שלטונה ההגמוני של צור. בתחילת המאה ה־7 לפנה"ס נחלשה אחיזת צור באי, והאימפריה האשורית החדשה קיבלה את השליטה עליו; מלכי האי, וביניהם ארסו/ארשו (שמי) מלך סולוי השמי, העלו מס וחומרי בנייה לאסרחדון, וכן באו לאשורבניפל להגיש לו מנחות ולנשק את רגליו, והוא הכריחם ללוות עם כוחותיהם ואניותיהם את חייליו בים וביבשה.
בתחילה השתרעה סולוי על שטח מצומצם מאשר שטחה כיום. כל המרכז העירוני של העיר תוכנן על ידי סולון האתונאי (638–558 לפנה"ס), ששמה של העיר מיוחס לו, אלא ששמה של העיר נזכר כבר במנסרת אסרחדון משנת 672/673 לפנה"ס, וזמנה קודם לסולון.
סולוי הייתה אחת מעשר ערי-הממלכות שהרכיבו את קפריסין באותה תקופה.
הערות שוליים

↑  Nadav Na'aman, Sargon II and the Rebellion of the Cypriote Kings against Shilṭa of Tyre, Orientalia 67, 1998, עמ' 244
↑  Karen Radner, The many kingdoms of Cyprus, Assyrian empire builders (University College London), ‏2012
↑  Erle Leichty, The Royal Inscriptions of Esarhaddon, King of Assyria (680-669 BC), Eisenbrauns, 2011, עמ' 23–24 (הקטע חוזר גם בעמ' 46)
↑  Jamie Novotny, Joshua Jeffers, The Royal Inscriptions of Ashurbanipal (668–631 BC), Aššur-etel-ilāni (630–627 BC), and Sîn-šarra-iškun (626–612 BC), Kings of Assyria, Part 1, Eisenbrauns, 2018, עמ' 116–117 (הקטע חוזר בעמ' 141–142). יש לציין שחלק זה מהמסע הראשון של אשורבניפל לא מופיע בתיאורי המסע המוקדמים, והוא נוסף לאחר שהמלך ערך מחדש את ספרי שנותיו (על כך ראו בעמ' 107).
| --- | --- |
בקרת זהויות :  NLI: 987007551097705171  BnF: cb12077238t (data)  GND: 4257765-2  LCCN: sh86002924  SUDOC: 029069793  VIAF: 127144648440332712732   WorldCat (עם VIAF): 127144648440332712732
מקסימיליאן השני, קיסר האימפריה הרומית הקדושה

מקסימיליאן השני בצעירותו
מקסימיליאן השני, קיסר האימפריה הרומית הקדושה
מקסימיליאן השני (בגרמנית: Maximilian II, ‏31 ביולי 1527 - 12 באוקטובר 1576) מבית הבסבורג היה מלך בוהמיה משנת 1562, מלך הונגריה משנת 1563 וקיסר האימפריה הרומית הקדושה משנת 1564 ועד יום מותו.
שנותיו הראשונות

מקסימיליאן השני נולד בווינה ב-31 ביולי 1527, לפרדיננד הראשון, מלך בוהמיה והונגריה ולאנה, נסיכת בוהמיה והונגריה, בתו הבכורה של אולסלו השני, מלך בוהמיה והונגריה. מקסימיליאן התחנך בעיקר בספרד בחצר המלוכה של דודו, קרל החמישי, קיסר האימפריה הרומית הקדושה שכיהן גם כמלך ספרד. בגיל 17 כבר התנסה בלחימה במהלך מלחמתו של דודו כנגד צרפת בשנת 1544 וכן במהלך מלחמת ברית שמלקלדן ובמהרה החל לקחת חלק בממשל הקיסרי.
נישואים וילדים

בשנת 1548 נישא מקסימיליאן לדודניתו מריה, בתו של קרל החמישי. לזוג נולדו בסך הכל שישה עשר ילדים:
אנה (1549–1580) - נישאה לדודה פליפה השני, מלך ספרד.
פרדיננד (1551-1552) - מת בגיל צעיר.
רודולף (1552–1612) - ירש את אביו כקיסר האימפריה הרומית הקדושה תחת השם רודולף השני. לא נישא ומת ללא ילדים.
ארנסט (1553–1595) - כיהן כמושל ארצות השפלה ההבסבורגיות.
אליזבת (1554–1592) - נישאה לשארל התשיעי, מלך צרפת.
מריה (1555-1556) - מתה בגיל צעיר.
מתיאס (1557–1619) - ירש את אחיו רודולף כקיסר האימפריה הרומית הקדושה. נישא לאנה מטירול, אך היה חשוך ילדים.
בן - (1557) - נפטר ביום לידתו.
מקסימיליאן (1558–1618) - כיהן כראש המסדר הטבטוני.
אלברכט (1559–1621) - כיהן כמושל ארצות השפלה ההבסבורגיות במשותף עם רעייתו, איזבלה, נסיכת ספרד.
ונצל (1561–1578) - כיהן כראש מסדר ההוספיטלרים בקסטיליה.
פרידריך (1562–1563) - מת בגיל צעיר.
מריה (1564–1564) - מתה בגיל צעיר.
קרל (1565–1566) - מת בגיל צעיר.
מרגרטה (1567–1633) - נזירה במדריד.
אלאונור (1568–1580) - מתה בגיל צעיר.
המאבק על הירושה

בשנת 1550, לאחר שנתיים בהן שימש כשגריר הקיסר בספרד, שב מקסימיליאן לגרמניה כדי להשתתף בדיונים על הירושה הקיסרית. קארל החמישי רצה שבנו, פליפה (לעתיד פליפה השני, מלך ספרד) יירש את מקומו כקיסר האימפריה הרומית הקדושה, אולם אחיו פרדיננד ובנו מקסימיליאן התנגדו לכך. לאחר דיונים ארוכים הגיעו הצדדים לפשרה לפיה פרדיננד יירש את הכתר הקיסרי אך לאחר מותו יירש את מקומו פליפה בעוד שמקסימיליאן יוכתר כמלך הרומאים וימשול על גרמניה. סידור זה לא מומש לבסוף, ומאבק הירושה פגע בקשרים בין הענף האוסטרי לענף הספרדי של בית הבסבורג, שהיו טובים עד אז. בשנת 1552 נפל מקסימיליאן למשכב והיו שמועות כי מחלתו נבעה מניסיון הרעלה על ידי תומכי בן דודו.
מקסימיליאן התיישב בווינה, משם ניהל את השטחים האוסטרים והגן עליהם מפני העות'מאנים. לא ידוע מה היו דעותיו הדתיות של מקסימיליאן אולם ידוע כי היו לו יחסים טובים עם מטיפים לותרנים ועם נסיכים פרוטסטנטים. סובלנותו הדתית הדאיגה את אביו, שחשש כי בנו יעזוב את הכנסייה הקתולית ואף תכנן לנשל אותו מסדר הירושה במקרה זה, אולם לבסוף מקסימיליאן דבק באמונתו הישנה, לפחות באופן רשמי, למרות שבסוף חייו דעותיו היו קרובות יותר ללותרניזם.
בשנת 1562 נבחר מקסימיליאן בפרנקפורט כמלך הרומאים, שליט גרמניה, לאחר שהבטיח לנסיכים הבוחרים הקתולים כי הוא נאמן לדתם ולנסיכים הפרוטסטנטים כי כשיוכתר לקיסר הוא ירשה את השימוש בוידוי האוגסבורגי (הווידוי של הלותרנים). עם מות אביו בשנת 1564 הוכתר כקיסר האימפריה הרומית הקדושה, מלך הונגריה ובוהמיה.
קיסר

מקסימיליאן שאף לבצע רפורמות נרחבות בכנסייה הקתולית, כמו מתן אישור לכמרים להנשא, אולם נתקל בהתנגדות מצד האפיפיור, פיוס הרביעי, ומצד מלך ספרד ואכזב את הנסיכים הפרוטסטנטים בכך שסירב למנות בישופים פרוטסטנטים באחוזות הקיסריות. למרות זאת הוא הצליח להעניק חופש דת לאצולה הלותרנית באוסטריה וסירב לפרסם בשטחיו את הצווים של ועידת טרנטו שבאו להילחם ברפורמציה. בשנת 1568 חתם מקסימיליאן על הסכם הפסקת אש עם העות'מאנים לפיו הוא המשיך לשלם מס לסולטאן בתמורה לשמירה על השקט בהונגריה.
לאחר מות בנו ויורשו היחיד של פליפה השני החל מקסימיליאן להתמתן בדעותיו הדתיות ולשפר את יחסיו עם מלך ספרד, במטרה שהוא או אחד מבניו יירשו בעתיד את הכתר הספרדי. אחת ממחוות הפיוס שעשה הקיסר הייתה כאשר העניק בשנת 1570 לפליפה את בתו הבכורה, אנה, ככלתו הרביעית של המלך.
בשנת 1570 ניסה הקיסר לשכנע את נסיכי האימפריה לספק לו חיילים להגנת האימפריה מפני העות'מאנים, אולם הנסיכים הפרוטסטנטים, שהיו מאוכזבים מהבטחותיו לרפורמה נרחבת, העדיפו לשלוח את חייליהם לצרפת ולארצות השפלה כדי לעזור למרידות הפרוטסטנטיות שם. כוחו של הקיסר ירד ולא היה לו צבא גדול מספיק כדי להצטרף לכוחות האפיפיור בקרב לפנטו, דבר שהוריד את קרנו בעיני הכס הקדוש.
בשנת 1575 נבחר מקסימיליאן לתפקיד מלך פולין על ידי הפרלמנט הפולני, אולם לאחר שלושה ימים בלבד איימה האצולה הפולנית במלחמת אזרחים אם לא ייבחר מלך ממוצא פולני, ואת מקומו של מקסימיליאן תפסה אנה יגיילונקה. הקיסר תכנן לתקוף את פולין במטרה לקחת בכוח את הכתר אולם הוא מת במהלך ההכנות למלחמה, ב-12 באוקטובר 1576 בעיר רגנסבורג. על ערש דווי הוא סירב לקבל את המשיחה האחרונה מידי הכנסייה הקתולית. בנו רודולף, שכיהן משנת 1575 כמלך הרומאים, ירש את הכתר הקיסרי.
יחסו ליהודים היה אוהד, וניתן לראות עדות לכך שביטל את צויי הגירוש של יהודי בוהמיה, והחזיר להם את זכויות היתר העתיקות שלהם. תהלוכה שביצע בשנת 1571 בגטו היהודי של פראג, בלווית רעייתו, נותנת דוגמה נוספת ליחסו האוהד יחסית ליהודי האימפריה.
אזור התעשייה קסונג

| --- | --- |

 מדינה:  קוריאה הצפונית קוריאה הצפונית
 תאריך ייסוד:  2004 
 שטח:  66 קמ"ר
 קואורדינטות:  37°55′48″N 126°37′30″E﻿ / ﻿37.93°N 126.625°E﻿ / 37.93; 126.625 
 אזור זמן:  UTC +9
  מפת מיקום  מפה מפורטת    he tabBackground:;tabBorder:#aaa;defaultTab:0;
 
אזור התעשייה קסונג (Kaesong;‏ 개성 공업 지구) הוא אזור תעשייה במעמד מנהלי מיוחד בעיר קסונג שבקוריאה הצפונית. הוא הוקם בשנת 2002 באזור פיתוח כלכלי המשותף לה ולקוריאה הדרומית ומועסקים בו פועלים מהצפון.
הפארק החל להיבנות על ידי קוריאה הצפונית תוך שיתוף פעולה של הדרום בשנת 2002, ובנייתו הושלמה ביוני 2004 אז החלה הפעלתו על ידי יצרנית הרכב יונדאי. הוא נמצא בשטח הצפון במרחק 10 קילומטר מהאזור המפורז הקוריאני, והוא מרוחק שעת נסיעה מסיאול בירת הדרום. הוא חובר גם לרשת הרכבות של קוריאה הדרומית ומתוכננת הארכת המסילה לפיונגיאנג המרוחקת ממנה בכ-160 ק"מ.
האזור, המשתרע על פני 66 קמ"ר, ונוהל על ידי ועדה של משקיעים מקוריאה הדרומית. בשיא פעלו באזור 124 חברות מן הדרום שעסיקו למעלה מ-50,000 פועלים מהצפון, ואשר נהנים מכוח עבודה זול יחסית המאפשר להם להתחרות בייצור של סין.
בחודש מאי 2010, בעקבות טביעתה של אוניית המלחמה הקוריאנית והטלת האשמה על קוריאה הצפונית, סגרה בתגובה פינוגיאנג את משרדי הפארק. באפריל 2013, בעקבות משבר היחסים בין שתי המדינות, חסמה קוריאה הצפונית את הגישה לפארק לאנשי צוות מהדרום. ב-16 בספטמבר, חמישה חודשים לאחר הסגירה נפתח הפארק מחדש. 123 החברות שפעלו בפארק העריכו את ההפסד המצטבר שלהן כתוצאה מהסגירה בסכום כולל של 944 מיליון דולר.
ב-10 בפברואר 2016, משרד האיחוד הדרום קוריאני הודיע כי פארק התעשייה ייסגר "זמנית" וכל הצוות יחזור לקוריאה הדרומית במחאה על המשך הפרובוקציות של קוריאה הצפונית, כולל שיגור לווין וניסוי נטענים בפצצת מימן בינואר 2016. למחרת קוריאה הצופנית הודיעה שהיא מגרשת את כל העובדים הדרום קוריאנים ובנוסף הם הודיעו שהם יקפיאו את כל הנכסים והציוד של קוריאה הדרומית בהפעלה המשותפת. לאחר ההודעה כל 280 העובדים הדרום קוריאנים שנכחו בקאסונג עזבו תוך שעות.
הערות שוליים

↑  רון פז, ‏הקוריאות בשיתוף פעולה חסר תקדים: פארק תעשייה על 27 מיליון מ"ר, באתר גלובס, 14 בינואר 2001
↑  North and South Korea reopen Kaesong Industrial Complex, CNN, 16 September 2013
↑  South Koreans head back north to reopened Kaesong complex, The Guardian, 16 September 2013
| --- | --- |
בקרת זהויות :  NKC: kn20090316008  VIAF: 135350782   WorldCat (עם VIAF): 135350782
יום ירושלים (איראן)

הפגנת חרדים קיצוניים לרגל "יום ירושלים" בלונדון, 2022
הפגנת "יום ירושלים" בברלין, 2018
יום ירושלים הבינלאומי (בפרסית: روز جهانی قدس, בתעתיק: "רוז-י ג'האני קדס", בתרגום חופשי לעברית: יום קודס הבינלאומי) הוא יום שנתי המונהג באיראן ביום שישי האחרון של חודש רמדאן, שנועד להביע התנגדות כללית לציונות, ובפרט לשליטת מדינת ישראל בירושלים. אירועי היום כוללים הפגנות ועצרות רחוב באיראן, במדינות נוספות בציר ההתנגדות. מחוץ למזרח התיכון ולמדינות ערב התקיימו מספר פעמים מחאות יום קודס בבריטניה, בגרמניה, באוסטריה, בצרפת, בארצות הברית ועוד.
ציון היום החל בשנת 1979 על ידי האייתוללה ח'ומייני לאחר המהפכה האיראנית. באיראן העצרות ממומנות על ידי הממשל.
היווסדות היום

יום המחאה האנטי-ציוני הוכרז על ידי מנהיג המהפכה האסלאמית של איראן, האייתוללה רוחאללה ח'ומייני. באוגוסט 1979, שנת המהפכה האיראנית, לאות הזדהות עם הפלסטינים, הכריז ח'ומייני על חובה דתית של כל מוסלמי לשחרור ירושלים:
"מזמין אני את המוסלמים בכל רחבי העולם לציין את יום שישי האחרון של החודש הקדוש של רמדאן כיום אלקודס, כדי להכריז על סולידריות בינלאומית של מוסלמים לתמיכה בזכויות הלגיטימיות של העם המוסלמי על פלסטין. במשך שנים רבות אני מודיע למוסלמים על הסכנה הנשקפת מישראל, אשר היום גברה בהתקפותיה הפראיות נגד אחינו ואחיותינו בפלסטין ובדרום לבנון, וממשיכה להפציץ בתים של פלסטינים. אני דורש מכל המוסלמים של העולם ושל הממשלות המוסלמיות להצטרף יחד כדי לכרות את יד הגזלן ותומכיו".
ראו גם

יום ירושלים
אנטי-ציונות
הערות שוליים

↑  דן לביא, "יום קודס": אלפים השתתפו במפגן השנאה של איראן נגד הציונות ברחבי העולם, באתר ישראל היום, 1 ביוני 2019
↑  באירועי "יום ירושלים העולמי", הנערכים מדי שנה בהכוונת איראן, בלטו השנה איומים כלפי ישראל וארצות הברית וקריאות לטרפד את "עסקת המאה", 3 ביוני 2019.
ערך זה הוא קצרמרבנושא איראן. אתם מוזמנים לתרום לוויקיפדיה ו.
260

שנת 260 היא השנה ה-60 במאה ה-3. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 260 ניתן לה בדיעבד.
כל התאריכים שלהלן הם לפי הלוח היוליאני.
אירועים

ולריאנוס נלקח בשבי.
עם מות אביו ולריאנוס, הופך גליאנוס לקיסר יחיד.
שאפור הראשון מחריב את קייסרי
הקמת האימפריה הגאלית על ידי פוסטומוס.
אירועים > תרבות

משחק השחמט הידוע הקדום ביותר.
נולדו

גלריוס קיסר רומי ואוגוסטוס החלק המזרחי של האימפריה (נפטר ב-311)
נפטרו

ולריאנוס, קיסר רומי (נולד ב-200)
ראו גם

ילידי 260‎
נפטרים ב-260‎
פורמולה 1 עונת 2018

| --- | --- |

לואיס המילטון, זכה באליפות בפעם החמישית
 סוג תחרות:  מרוץ מכוניות
 תאריך התחלה:  25 במרץ 2018
 תאריך סיום:  25 בנובמבר 2018
 מספר עונה:  69
 מספר מרוצים בעונה:  21
 זוכה באליפות הנהגים:  לואיס המילטון
 נקודות הנהג הזוכה:  408
 זוכה באליפות היצרנים:  מרצדס
 נקודות היצרן הזוכה:  655
 אתר רשמי
 → פורמולה 1 עונת 2017 פורמולה 1 עונת 2019 ← 
עונת 2018 בפורמולה 1 היא העונה ה-69 בה התקיימה האליפות. העונה החלה ב-25 במרץ 2018 והסתיימה ב-25 בנובמבר 2018, במהלכה התקיימו 21 מרוצים.
לואיס המילטון זכה באליפות הנהגים בפעם השנייה ברציפות ובפעם החמישית בסך הכל. בכל השווה את הישגו של חואן מנואל פנג'יו. קבוצת מרצדס זכתה באליפות היצרנים בפעם החמישית בתולדותיה.
קבוצת פורס אינדיה נקלעה במהלך העונה לבעיות כלכליות, החלה בהליך של פשיטת רגל ועל כן הפסיקה את פעילותה באליפות ואבדה את כל הנקודות שצברה באליפות היצרנים. קבוצת משקיעים בראשות לורנס סטרול רכשה את הקבוצה והקימה אותה מחדש תחת השם "רייסינג פוינט פורס אינדיה" שהצטרפה לאליפות בגרנד פרי בלגיה.
רשת נטפליקס, בשיתוף עם קבוצת פורמולה 1 ליוו במהלך העונה את הקבוצות והפיקו את הסדרה דוקומנטרית "פורמולה 1: המרוץ לניצחון" שעלתה לשידור במרץ 2019.
נהגים וקבוצות

| קבוצה | יצרן | נהגים> מספר | נהגים> נהג | מרוצים |
| --- | --- | --- | --- | --- |
| איטליה פרארי | פרארי | 5 | גרמניה סבסטיאן פטל | 1–21 |
| איטליה פרארי | פרארי | 7 | פינלנד קימי רייקונן | 1–21 |
| הודו פורס אינדיה | פורס אינדיה-מרצדס | 11 | מקסיקו סרחיו פרס | 1–12 |
| הודו פורס אינדיה | פורס אינדיה-מרצדס | 31 | צרפת אסטבן אוקון | 1–12 |
| בריטניה רייסינג פוינט פורס אינדיה | פורס אינדיה-מרצדס | 11 | מקסיקו סרחיו פרס | 13–21 |
| בריטניה רייסינג פוינט פורס אינדיה | פורס אינדיה-מרצדס | 31 | צרפת אסטבן אוקון | 13–21 |
| ארצות הברית האס | האס | 8 | צרפת רומן גרוז'אן | 1–21 |
| ארצות הברית האס | האס | 20 | דנמרק קווין מגנוסן | 1–21 |
| בריטניה מקלארן | מקלארן-רנו | 2 | בלגיה סטופל ונדורן | 1–21 |
| בריטניה מקלארן | מקלארן-רנו | 14 | ספרד פרננדו אלונסו | 1–21 |
| גרמניה מרצדס | מרצדס | 44 | בריטניה לואיס המילטון | 1–21 |
| גרמניה מרצדס | מרצדס | 77 | פינלנד ולטרי בוטאס | 1–21 |
| אוסטריה רד בול | רד בול-טאג הויר | 3 | אוסטרליה דניאל ריקארדו | 1–21 |
| אוסטריה רד בול | רד בול-טאג הויר | 33 | הולנד מקס ורסטאפן | 1–21 |
| צרפת רנו | רנו | 27 | גרמניה ניקו הולקנברג | 1–21 |
| צרפת רנו | רנו | 55 | ספרד קרלוס סאינס | 1–21 |
| שווייץ אלפא רומיאו-סאובר | סאובר-פרארי | 9 | שוודיה מרכוס אריקסון | 1–21 |
| שווייץ אלפא רומיאו-סאובר | סאובר-פרארי | 16 | מונקו שארל לקלר | 1–21 |
| איטליה טורו רוסו | טורו רוסו-הונדה | 10 | צרפת פייר גאסלי | 1–21 |
| איטליה טורו רוסו | טורו רוסו-הונדה | 28 | אוסטרליה ברנדון הארטלי | 1–21 |
| בריטניה ויליאמס | ויליאמס | 18 | קנדה לאנס סטרול | 1–21 |
| בריטניה ויליאמס | ויליאמס | 35 | רוסיה סרגיי סירוטקין | 1–21 |
שינויים בקבוצות

קבוצת מקלארן ביטלה את החוזה לאספקת מנועים עם הונדה ובמקומו חתמה על חוזה לשלוש שנים עם חברת רנו. כחלק מהעסקה קבוצת טורו רוסו ויתרה על החוזה שהיה לה עם רנו וחתמה עם הונדה על חוזה לאספקת מנועים לעונת 2018.
קבוצת סאובר חתמה עם פרארי על חוזה לשדרוג המנועים שלה, לאחר שבעונת 2017 עשתה הקבוצה שימוש במנועים מדגם ישן.
בעקבות בעיות משפטיות הקשורות להעברת הבעלות הופסקה פעילותה של קבוצת סהרה פורס אינדיה לפני גרנד פרי בלגיה ונמחקו כל הנקודות שצברה העונה ב-12 המרוצים הראשונים של העונה. במקומה הוקמה הקבוצה תחת השם רייסינג פוינט פורס אינדיה.
שינויים בנהגים

פליפה מאסה הודיע על פרישה בסיום עונת 2017.
קבוצת טורו רוסו החתימה את פייר גאסלי וברנדון הארטלי, שהצטרפו לקבוצה לקראת סוף עונת 2017, כנהגים קבועים בעונה.
שארל לקלר, אלוף הפורמולה 2 בעונה הקודמת, הצטרף לקבוצת סאובר במקומו של פסקל ורליין.
קבוצת ויליאמס החתימה את סרגיי סירוטקין כמחליפו של פליפה מאסה. רוברט קוביצה, שהתמודד במשך תקופה ארוכה עם סירוטקין על המקום בקבוצה הוחתם כנהג המשלים.
רשימת מרוצים

| סיבוב | מרוץ | תאריך | פול פוזישן | הקפה מהירה | מנצח |
| --- | --- | --- | --- | --- | --- |
| 1 | אוסטרליה מלבורן, אוסטרליה | 25 במרץ 2018 | בריטניה לואיס המילטון | אוסטרליה דניאל ריקארדו | גרמניה סבסטיאן פטל |
| 2 | בחריין סאח'יר, בחריין | 8 באפריל 2018 | גרמניה סבסטיאן פטל | פינלנד ולטרי בוטאס | גרמניה סבסטיאן פטל |
| 3 | הרפובליקה העממית של סין שאנגחאי, סין | 15 באפריל 2018 | גרמניה סבסטיאן פטל | אוסטרליה דניאל ריקארדו | אוסטרליה דניאל ריקארדו |
| 4 | אזרבייג'ן באקו, אזרבייג'ן | 29 באפריל 2018 | גרמניה סבסטיאן פטל | פינלנד ולטרי בוטאס | בריטניה לואיס המילטון |
| 5 | ספרד ברצלונה, ספרד | 13 במאי 2018 | בריטניה לואיס המילטון | אוסטרליה דניאל ריקארדו | בריטניה לואיס המילטון |
| 6 | מונקו מונטה קרלו, מונקו | 27 במאי 2018 | אוסטרליה דניאל ריקארדו | הולנד מקס ורסטאפן | אוסטרליה דניאל ריקארדו |
| 7 | קנדה מונטריאול, קנדה | 10 ביוני 2018 | גרמניה סבסטיאן פטל | הולנד מקס ורסטאפן | גרמניה סבסטיאן פטל |
| 8 | צרפת לה קסטל, צרפת | 24 ביוני 2018 | בריטניה לואיס המילטון | פינלנד ולטרי בוטאס | בריטניה לואיס המילטון |
| 9 | אוסטריה שפילברג, אוסטריה | 1 ביולי 2018 | פינלנד ולטרי בוטאס | פינלנד קימי רייקונן | הולנד מקס ורסטאפן |
| 10 | בריטניה סילברסטון, בריטניה | 8 ביולי 2018 | בריטניה לואיס המילטון | גרמניה סבסטיאן פטל | גרמניה סבסטיאן פטל |
| 11 | גרמניה הוקנהיים, גרמניה | 22 ביולי 2018 | גרמניה סבסטיאן פטל | בריטניה לואיס המילטון | בריטניה לואיס המילטון |
| 12 | הונגריה בודפשט, הונגריה | 29 ביולי 2018 | בריטניה לואיס המילטון | אוסטרליה דניאל ריקארדו | בריטניה לואיס המילטון |
| 13 | בלגיה סטבלוט, בלגיה | 26 באוגוסט 2018 | בריטניה לואיס המילטון | פינלנד ולטרי בוטאס | גרמניה סבסטיאן פטל |
| 14 | איטליה מונצה, איטליה | 2 בספטמבר 2018 | פינלנד קימי רייקונן | בריטניה לואיס המילטון | בריטניה לואיס המילטון |
| 15 | סינגפור מרינה ביי, סינגפור | 16 בספטמבר 2018 | בריטניה לואיס המילטון | דנמרק קווין מגנוסן | בריטניה לואיס המילטון |
| 16 | רוסיה סוצ'י, רוסיה | 30 בספטמבר 2018 | פינלנד ולטרי בוטאס | פינלנד ולטרי בוטאס | בריטניה לואיס המילטון |
| 17 | יפן סוזוקה, יפן | 7 באוקטובר 2018 | בריטניה לואיס המילטון | גרמניה סבסטיאן פטל | בריטניה לואיס המילטון |
| 18 | ארצות הברית אוסטין, טקסס, ארצות הברית | 21 באוקטובר 2018 | בריטניה לואיס המילטון | בריטניה לואיס המילטון | פינלנד קימי רייקונן |
| 19 | מקסיקו מקסיקו סיטי, מקסיקו | 28 באוקטובר 2018 | אוסטרליה דניאל ריקארדו | פינלנד ולטרי בוטאס | הולנד מקס ורסטאפן |
| 20 | ברזיל סאן פאולו, ברזיל | 11 בנובמבר 2018 | בריטניה לואיס המילטון | פינלנד ולטרי בוטאס | בריטניה לואיס המילטון |
| 21 | איחוד האמירויות הערביות אבו דאבי | 25 בנובמבר 2018 | בריטניה לואיס המילטון | גרמניה סבסטיאן פטל | בריטניה לואיס המילטון |
שינויים בלוח המרוצים

גרנד פרי צרפת הצטרף ללוח המרוצים, לראשונה מאז שנת 2008. המרוץ התקיים בחודש יוני, במקומו של גרנד פרי אזרבייג'ן, שהוקדם לחודש אפריל.
גרנד פרי גרמניה שב ללוח המרוצים לאחר שנה של היעדרות. המרוץ התקיים בחודש יולי במסלול הוקנהיימרינג.
גרנד פרי מלזיה, שהיה חלק מהתחרות בין השנים 1999–2017 הוצא מלוח התחרויות.
דירוג האליפות

הניקוד באליפות מחולק בהתאם למפורט בטבלה הבאה:
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 | 7 | 8 | 9 | 10 |
| נקודות | 25 | 18 | 15 | 12 | 10 | 8 | 6 | 4 | 2 | 1 |
קהל צופים

למעלה מ-4 מיליון איש צפו מהיציע במהלך ימי המרוץ, גידול של 2.7% בהשוואה לעונה שעברה. בשליש מהמרוצים כמות הקהל עלתה על 200,000 איש. 1.7 מיליון איש צפו במרוצים עצמם, שהתקיימו ביום ראשון. גרנד פרי בריטניה היה האירוע שמשך את מספר הצופים הגדול ביותר: 140,500 צופים במרוץ עצמו ו-340,000 צופים במצטבר במהלך שלושת ימי האירוע.
שני המרוצים שנוספו ללוח המרוצים השנה, גרנד פרי צרפת וגרנד פרי גרמניה, משכו ביחד 315,000 צופים (150,000 בצרפת, 165,000 בגרמניה) מספר הגבוה מ-110,604 הצופים שהשתתפו בשנה הקודמת בגרנד פרי מלזיה, שהוצא מלוח המרוצים.
מספר הצופים בטלוויזיה רשם עלייה, שנה שנייה ברציפות, והסתכם ב-1.758 מיליארד צופים במצטבר. גרנד פרי מונקו היה האירוע הנצפה ביותר עם קהל של 110 מיליון צופים. בשישה מרוצים נוספים צפו למעלה מ-90 מיליון איש. סין הייתה המדינה בה נרשמה העלייה הגדולה ביותר במספר הצופים עם גידול של 69% וזאת בשל העובדה שהמרוצים שודרו בערוץ CCTV שהוא ערוץ חינמי.
גידול משמעותי נרשם גם ברשתות החברתיות פייסבוק, טוויטר, אינסטגרם ויוטיוב שהגיעו ביחד ל-18.5 מיליון עוקבים והפכו את הפורמולה 1 לענף הספורט הצומח ביותר בפלטפורמות האלה
הערות שוליים

↑  "Extension of the agreement between Scuderia Ferrari and Sebastian Vettel". Scuderia Ferrari. Ferrari. 26 באוגוסט 2017. נבדק ב-26 באוגוסט 2017. {{cite news}}:  (עזרה)
↑  "Renewal of the agreement between Scuderia Ferrari and Kimi Raikkonen". Scuderia Ferrari. 22 באוגוסט 2017. נבדק ב-22 באוגוסט 2017. {{cite web}}:  (עזרה)
↑  Baretto, Lawrence (17 בספטמבר 2017). "Sergio Perez keeps Force India seat for 2018 Formula 1 season". Autosport. Motorsport Network. אורכב מ-המקור ב-17 בספטמבר 2017. {{cite news}}:  (עזרה)
↑  "Force India signs Ocon on multi-year deal". motorsport.com. נבדק ב-10 בנובמבר 2016. {{cite news}}:  (עזרה)
↑  "The honeymoon period is over - exclusive Gene Haas Q&A". formula1.com. 21 ביולי 2017. נבדק ב-21 ביולי 2016. {{cite news}}:  (עזרה)
↑  "McLaren Honda confirms Stoffel Vandoorne will race for the team in 2018 as planned". McLaren.com. 23 באוגוסט 2017. נבדק ב-23 באוגוסט 2017. {{cite web}}:  (עזרה)
↑  McLaren and Fernando Alonso extend relationship, 19 October 2017
↑  Parkes, Ian (20 במאי 2015). "Lewis Hamilton and Mercedes announce three-year new F1 deal". Autosport.com. Haymarket Publications. אורכב מ-המקור ב-22 במאי 2015. נבדק ב-29 ביולי 2015. {{cite web}}:  (עזרה)
↑  "Silver Arrows and Valtteri Bottas together in 2018". mercedesamgf1.com. Mercedes-AMG Motorsport. 13 בספטמבר 2017. אורכב מ-המקור ב-13 בספטמבר 2017. {{cite web}}:  (עזרה)
↑  "Red Bull rules out signing Alonso for '18". GPUpdate.net. JHED Media BV. 23 ביוני 2017. ארכיון מ-23 ביוני 2017. {{cite web}}:  (עזרה)
↑  "Nico Hülkenberg joins Renault Sport Formula One Team". Renault Sport F1. נבדק ב-14 באוקטובר 2016. {{cite news}}:  (עזרה)
↑  Carlos Sainz joins Renault Sport Formula One Team for 2018, Renaultsport.com, 15 September 2017
1 2  Sauber confirms Ericsson alongside Leclerc for 2018, Motorsport.com, 2 December 2017
1 2  Sergey Sirotkin beats Robert Kubica to 2018 Williams F1 seat, Autosport, 16 January 2018
↑  McLaren Racing and Renault Sport Racing confirm partnership, Mclaren.com, 15 September 2017
↑  Scuderia Toro Rosso to join forces with Honda, Scuderiatororosso.com, 15 September 2017
↑  Sauber seals new Ferrari F1 engine deal instead of Honda for 2018, Autosport, 28 July 2017
↑  FIA approves all-new Racing Point Force India F1 entry, Motorsport.com, 23 August 2018
↑  Massa announces F1 retirement after 2017 season, Motorsport.com, 4 November 2017
↑  Toro Rosso keeps Pierre Gasly, Brendon Hartley for 2018 F1 season, Autosport, 16 November 2017
↑  Sauber confirms Ericsson alongside Leclerc for 2018, Mtorsport.com, 2 December 2017
↑  FIA announces World Motor Sport Council decisions, FIA.com, 19 June 2017
↑  German GP future remains uncertain, Reuters, 2 August 2016
1 2  F1 race weekends attended by over four million fans in 2018, Formula1.com, 28 December 2018
1 2  Formula 1's TV and digital audiences grow for the second year running, Formula1.com, 18 January 2019
| 0 | 1 | 2 |
| --- | --- | --- |
| הקודם: לואיס המילטון | פורמולה 1 - אלוף העולם לנהגים 2018  לואיס המילטון | הבא: לואיס המילטון |
| 0 | 1 | 2 |
| --- | --- | --- |
| הקודם: מרצדס | פורמולה 1 - אלופת העולם ליצרנים 2018  מרצדס | הבא: מרצדס |
צדקה חוצין (הראשון)

| --- | --- |
 לידה:  1699 תנ"ט ארם צובא, איילט חאלב, האימפריה העות'מאנית
 פטירה:  1774  (בגיל 75 בערך) תקל"ו-תקל"ח
 מקום פעילות:  ארם צובא (חלב), בגדאד
 תקופת הפעילות:  ?–1772 
 תפקידים נוספים:  רבה של בגדאד, פוסק
 רבותיו:  הרב רפאל שלמה לניאדו
 חיבוריו:  אורח צדקה, מעיל צדקה, מעשה הצדקה, צדקה ומשפט,עבודת הצדקה
 
הרב צדקה חוצין (הראשון) (ה'תנ"ט, 1699 - ו' בתשרי ה'תקל"ג, 3 באוקטובר 1772), היה רבה של בגדאד במשך כשלושים שנה - בין השנים ה'תק"ג - ה'תקל"ג.